Document ID: 32007R1381

KOMISSION ASETUS (EY) N:o 1381/2007,
annettu 26 päivänä marraskuuta 2007,
yhteisön tariffikiintiöiden avaamisesta ja hallinnoinnista sekä vilja-alan tariffikatoista annetun asetuksen (EY) N:o 2133/2001 muuttamisesta CN-koodeihin ex 2309 90 10, ex 2309 90 31 ja ex 2309 90 41 kuuluvaa kalanrehua koskevien yhteisön Färsaarille antamien tariffikiintiömyönnytysten lisäämisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen perustamissopimuksen liitteessä II lueteltujen tuotteiden yhteisestä markkinajärjestelystä 28 päivänä kesäkuuta 1968 annetun neuvoston asetuksen (ETY) N:o 827/68 (1),
ottaa huomioon Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä 6 päivänä joulukuuta 1996 tehdyn neuvoston päätöksen 97/126/EY (2),
ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (3) ja erityisesti sen 12 artiklan 1 kohdan,
sekä katsoo seuraavaa:
(1)
EY:n sekä Tanskan ja Färsaarten sekakomitean päätöksellä N:o 1/2005 (4) muutetaan Euroopan yhteisön sekä Tanskan hallituksen ja Färsaarten maakuntahallituksen välillä tehdyn sopimuksen (5), jäljempänä ’sopimus’, joka on hyväksytty neuvoston päätöksellä 97/126/EY, pöytäkirjaa N:o 3 käsitteen peräisin olevat tuotteet (alkuperätuotteet) määrittelyn ja hallinnollisen yhteistyön menetelmien osalta.
(2)
Neuvosto teki 13 päivänä kesäkuuta 2007 päätöksen sopimuksen pöytäkirjan N:o 4 muuttamista koskevasta yhteisön kannasta.
(3)
Sopimuksen pöytäkirjan N:o 4 muuttamisesta tehdyllä EY:n sekä Tanskan ja Färsaarten sekakomitean päätöksellä N:o 1/2007 (6) muutetaan erityisesti kiintiön, jonka järjestysnumero on 09.0689, tariffikiintiön vuosittaista määrää.
(4)
Sopimuksen, sellaisena kuin se on muutettuna EY:n sekä Tanskan ja Färsaarten sekakomitean päätöksellä N:o 1/2007, pöytäkirjassa N:o 4 olevan 1 artiklan toisen kohdan 1 alakohdassa säädetään, että Färsaarten viranomaisten on tämän CN-koodeihin ex 2309 90 10, ex 2309 90 31 ja ex 2309 90 41 kuuluvaa kalanrehua varten avatun tariffikiintiön osalta todistettava, että tässä etuuskiintiössä Euroopan unioniin viety kalanrehu ei sisällä lisättyä gluteenia kalanrehun valmistuksessa mahdollisesti käytettävässä viljassa luonnostaan olevan gluteenin lisäksi.
(5)
EY:n sekä Tanskan ja Färsaarten sekakomitean päätöksen N:o 1/2007 3 artiklassa säädetään, että tariffikiintiön määrän lisäys kalenterivuoden 2007 osalta lasketaan aikaan suhteutettuna 1 päivästä joulukuuta 2007. Sen vuoksi tariffikiintiön määrän lisäykseksi olisi kalenterivuodeksi 2007 vahvistettava 833 tonnia.
(6)
Sen vuoksi komission asetusta (EY) N:o 2133/2001 (7) olisi muutettava.
(7)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2133/2001 seuraavasti:
1)
Korvataan 2 artiklan 3 kohta seuraavasti:
”3. Tariffikiintiössä, jonka järjestysnumero on 09.0689, tuotavat tuotteet luovutetaan vapaaseen liikkeeseen esitettäessä
a)
käsitteen peräisin olevat tuotteet (alkuperätuotteet) määritelmää ja hallinnollisen yhteistyön menetelmiä koskevan Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjassa N:o 3 olevan 16 artiklan mukainen alkuperäselvitys; ja
b)
yksi liitteessä V olevista ilmoituksista, joka on seuraavan Färsaarten viranomaisen vahvistama:
Heilsufrøðiliga starvsstovan/Food-veterinary and environmental agency
Falkavegur 6, 2. floor.
FO-100 TÓRSHAVN
FAROE ISLANDS
Puhelin: 00 298 35 64 00
Faksi: 00 298 35 64 01
Palvelunumero: 00 298 55 64 03 (avoinna klo 23.00 asti)
Sähköposti: HFS@HFS.FO
Internet-osoite: www.hfs.fo”.
2)
Korvataan liitteessä II olevaan järjestysnumeroon 09.0689 liittyvä teksti tämän asetuksen liitteellä I.
3)
Lisätään tämän asetuksen liite II liitteeksi V.
2 artikla
Sen estämättä, mitä 1 artiklan 2 kohdassa säädetään, kalenterivuoden 2007 tariffikiintiö on 10 833 tonnia.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä joulukuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä marraskuuta 2007.

Labels: 3
18
17
6